"ਮੈਂ 2013 'ਚ ਮਸ਼ੀਨ ਨਾਲ ਝੋਨਾ ਲਾਇਆ ਸੀ ਪਰ ਕਈ ਤਰ੍ਹਾਂ ਦੀਆਂ ਔਕੜਾਂ ਆਇਆ। ਹੁਣ ਪੈਡੀ ਟਰਾਂਸਪਲਾਂਟਰ ਨਾਂ ਦੀ ਨਵੀਂ ਤਕਨੀਕ ਆ ਗਈ ਹੈ। ਮੇਰੇ ਪਿੰਡ ਦੇ ਅੱਧੇ ਤੋਂ ਵੱਧ ਕਿਸਾਨਾਂ ਨੇ ਇਸੇ ਤਕਨੀਕ ਨਾਲ ਝੋਨਾ ਲਾਇਆ ਹੈ ਤੇ ਖ਼ਰਚਾ ਵੀ ਮਾਮੂਲੀ ਆਇਆ।'' 

ਇਸ ਸ਼ਬਦ ਹਨ ਜ਼ਿਲਾ ਮੋਗਾ ਅਧੀਨ ਪੈਂਦੇ ਪਿੰਡ ਬੱਡੂਵਾਲ ਦੇ 62 ਸਾਲਾਂ ਦੇ ਕਿਸਾਨ ਗੁਰਜੰਟ ਸਿੰਘ ਦੇ।

ਬਿਹਾਰ ਤੇ ਉੱਤਰ ਪ੍ਰਦੇਸ਼ ਤੋਂ ਝੋਨਾ ਲਾਉਣ ਲਈ ਪੰਜਾਬ ਆਉਣ ਵਾਲੇ ਪਰਵਾਸੀ ਮਜ਼ਦੂਰਾਂ ਦੀ ਗਿਣਤੀ ਹਰ ਸਾਲ ਘਟ ਰਹੀ ਹੈ। 

ਇਹੀ ਕਾਰਨ ਹੈ ਕਿ ਝੋਨੇ ਦੀ ਲਵਾਈ 1500 ਰੁਪਏ ਪ੍ਰਤੀ ਏਕੜ ਤੋਂ ਵਧ ਕੇ ਇਸ ਸਾਲ 4000 ਰੁਪਏ ਪ੍ਰਤੀ ਏਕੜ ਤੱਕ ਪਹੁੰਚ ਗਈ।

ਇਹ ਵੀ ਪੜ੍ਹੋ:

ਝੋਨੇ ਦੀ ਲਵਾਈ ਮਹਿੰਗੀ ਹੋਣ ਮਗਰੋਂ ਪੰਜਾਬ ਦੇ ਅਨੇਕਾਂ ਅਗਾਂਹਵਧੂ ਕਿਸਾਨਾਂ ਨੇ ਇਸ ਵਾਰ ਝੋਨਾ ਲਾਉਣ ਲਈ ਪੈਡੀ ਟਰਾਂਸਪਲਾਂਟਰ ਤਕਨੀਕ ਨੂੰ ਅਪਣਾਇਆ ਹੈ। 

ਪੰਜਾਬ ਖੇਤੀਬਾੜੀ ਵਿਭਾਗ ਦੀ ਖੋਜ ਦਸਦੀ ਹੈ ਕਿ ਪਹਿਲਾਂ ਹਰ ਸਾਲ 4 ਤੋਂ 5 ਲੱਖ ਦੇ ਦਰਮਿਆਨ ਪਰਵਾਸੀ ਮਜ਼ਦੂਰ ਝੋਨਾ ਲਾਉਣ ਲਈ ਪੰਜਾਬ ਆਉਂਦੇ ਸਨ ਤੇ ਹੁਣ ਇਹ ਗਿਣਤੀ ਘੱਟ ਕੇ ਕਰੀਬ ਅਧੀ ਰਹਿ ਗਈ ਹੈ।

ਗੁਰਜੰਟ ਸਿੰਘ ਨੇ ਕਿਹਾ ਕਿ ਪੈਡੀ ਟਰਾਂਸਪਲਾਂਟਰ ਤਕਨੀਕ ਨਾਲ ਪੈਟਰੋਲ, ਮਜ਼ਦੂਰੀ, ਝੋਨੇ ਦੀ ਪਨੀਰੀ ਅਤੇ ਬਿਜਾਈ ਦੇ ਹੋਰ ਬਹੁਤ ਸਾਰੇ ਖ਼ਰਚਿਆਂ ਨੂੰ ਮਿਲਾ ਕੇ ਝੋਨੇ ਦੀ ਪ੍ਰਤੀ ਏਕੜ ਬਿਜਾਈ ਕੇਵਲ 700 ਰੁਪਏ ਰਹਿ ਜਾਂਦੀ ਹੈ।

''ਪੰਜਾਬ ਵਿੱਚ ਮਜ਼ਦੂਰਾਂ ਦੀ ਘਾਟ ਤੋਂ ਬਾਅਦ ਝੋਨਾ ਲਾਉਣ 'ਤੇ ਮਜ਼ਦੂਰੀ ਦੇ ਰੂਪ 'ਚ ਖ਼ਰਚ ਹੁੰਦੀ ਮੋਟੀ ਰਕਮ ਨੂੰ ਦੇਖਦੇ ਹੋਏ ਕਿਸਾਨਾਂ ਦਾ ਰੁਝਾਨ ਪੈਡੀ ਟਰਾਂਸਪਲਾਂਟਰ ਤਕਨੀਕ ਵੱਲ ਵਧਿਆ ਹੈ।"

"ਪਿੰਡ ਬੱਡੂਵਾਲ ਦੇ 17 ਹੋਰ ਕਿਸਾਨਾਂ ਨੇ ਕਰੀਬ 800 ਏਕੜ ਰਕਬੇ ਵਿੱਚ ਇਸੇ ਵਿਧੀ ਨਾਲ ਝੋਨਾ ਲਾਇਆ ਹੈ। ਸਾਡਾ ਪ੍ਰਤੀ ਏਕੜ ਖ਼ਰਚਾ ਬਹੁਤ ਘਟਿਆ ਹੈ, ਜਦੋਂ ਕਿ ਪੰਜਾਬੀ ਮਜ਼ਦੂਰ 3500 ਤੋਂ 4000 ਤੱਕ ਮਿਹਨਤਾਨਾ ਮੰਗਦੇ ਸਨ।''

ਖੇਤੀ ਮਾਹਰਾਂ ਦਾ ਕਹਿਣਾ ਹੈ ਕਿ ਪੰਜਾਬ ਦੇ ਵੱਖ-ਵੱਖ ਜਿਲ੍ਹਿਆਂ 'ਚ 2 ਲੱਖ ਹੈਕਟੇਅਰ ਰਕਬੇ 'ਚ ਕਿਸਾਨਾਂ ਨੇ ਮਸ਼ੀਨ ਨਾਲ ਝੋਨਾ ਲਾਇਆ ਹੈ ਜਿਸ ਦਾ ਕਾਰਨ ਮਜ਼ਦੂਰਾਂ ਦੀ ਕਮੀ ਹੀ ਹੈ।

ਪੰਜਾਬ ਖੇਤੀਬਾੜੀ ਯੂਨੀਵਰਸਿਟੀ ਦੇ ਖੇਤੀ ਮਾਹਰ ਡਾ. ਐੱਮਐੱਸ ਸਿਧੂ ਦਾ ਕਹਿਣਾ ਹੈ, ''ਇਸ ਵਾਰ ਪੰਜਾਬ ਵਿੱਚ 30 ਲੱਖ ਹੈਕਟੇਅਰ ਰਕਬੇ 'ਚ ਝੋਨਾ ਲਾਇਆ ਗਿਆ ਹੈ।"

"ਪਰਵਾਸੀ ਮਜ਼ਦੂਰਾਂ ਦੀ ਪੰਜਾਬ ਵੱਲ ਆਮਦ ਘਟਣ ਸਦਕਾ ਝੋਨੇ ਦੀ ਲਵਾਈ ਲੇਟ ਹੁੰਦੀ ਦੇਖ ਕੇ ਕਿਸਾਨਾਂ ਨੇ ਪੈਡੀ ਟਰਾਂਸਪਲਾਂਟਰ ਤਕਨੀਕ ਦਾ ਸਹਾਰਾ ਲਿਆ ਹੈ। ਇਹ ਤਕਨੀਕ ਸਸਤੀ ਵੀ ਹੈ।''

ਇਹ ਵੀ ਪੜ੍ਹੋ:

ਜਗਸੀਰ ਸਿੰਘ ਪਿਛਲੇ ਦੋ ਸਾਲਾਂ ਤੋਂ ਮਸ਼ੀਨ ਨਾਲ ਝੋਨਾ ਲਾ ਰਹੇ ਹਨ।

ਸਟੇਟ ਐਵਾਰਡ ਜੇਤੂ ਖੇਤੀਬਾੜੀ ਅਫ਼ਸਰ (ਪਲਾਂਟ ਪ੍ਰੋਡਕਸ਼ਨ) ਡਾ. ਜਸਵਿੰਦਰ ਸਿੰਘ ਬਰਾੜ ਦਾ ਕਹਿਣਾ ਹੈ ਕਿ ਇਸ ਤਕਨੀਕ ਨਾਲ ਇੱਕ ਦਿਨ ਵਿੱਚ 5 ਤੋਂ 7 ਏਕੜ ਤੱਕ ਜ਼ਮੀਨ 'ਚ ਝੋਨਾ ਲਾਇਆ ਜਾ ਸਕਦਾ ਹੈ।

ਉਨਾਂ ਦੱਸਿਆ ਕਿ ਪੈਡੀ ਟਰਾਂਸਪਲਾਂਟਰ ਤਕਨੀਕ ਨਾਲ ਪ੍ਰਤੀ ਵਰਗ ਮੀਟਰ ਵਿੱਚ 33 ਬੂਟਿਆਂ ਤੱਕ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਝੋਨੇ ਲੁਆਈ 'ਤੇ ਸਮਾਂ ਤੇ ਖਰਚ ਘਟਾਉਣ ਅਤੇ ਝਾੜ ਵਧਾਊਣ ਵਾਲੀ ਨਵੀਂ ਤਕਨੀਕ - ਖੇਤੀ ਮਾਹਰ